Долбоор

**Турмуштук оор кырдаалда турган балдардын маалыматынын автоматтыштырылган базасын түзүү жана колдонуу жөнүндө**

**Жобо**

**1. Жалпы жоболор**

1. Турмуштук оор кырдаалда турган балдардын маалыматынын автоматташтырылган базасын түзүү жана пайдалануу жөнүндөгү ушул Жобо (мындан ары - Жобо) турмуштук оор кырдаалда турган балдардын маалыматтар базасын калыптандыруунун жана пайдалануунун негизги максаттарын, милдеттерин аныктайт.

2. Турмуштук оор кырдаалда турган балдардын маалыматынын автоматташтырылган базасы (мындан ары - База) - турмуштук оор кырдаалда турган балдар жөнүндө маалыматтарды жыйноо, сактоо, актуалдаштыруу жана талдоо боюнча негизги процесстерди автоматташтырууну камсыздоочу маалыматтык Базадан турат.

3. База каттоого жана эсепке алуунун объектиси болуп саналган турмуштук оор кырдаалда турган балдар жөнүндө киргизилген жагдайлардын негизинде баланы коргоонун Жеке планын түзөт.

4. Базаны күтүүчү жана тейлөөчү болуп балдарды коргоо боюнча ыйгарым укуктуу орган эсептелет.

5. Бул Жободо төмөнкүдөй түшүнүктөр пайдаланылат:

– жеке маалымат субъекти (субъект) - тиешелүү жеке маалыматтар таандык болгон адам;

– жеке маалыматтарды кармоочу - турмуштук оор кырдаалда турган балдардын жеке маалыматтарын киргизүү боюнча ыйгарым укуктуу аймактык мамлекеттик органдар, жергиликтүү өз алдынча башкаруу органдары;

– жеке маалыматтарды алуучу - ушул Жобого ылайык жеке маалыматтар берилүүчү жана жеткирилүүчү, балдардын укуктарын жана кызыкчылыктарын камсыз кылуу чөйрөсүндөгү органдар, юридикалык жактар жана ошондой эле жеке маалыматтар субъекти (субъект).;

– балдардын укуктарын жана таламдарын камсыз кылуу чөйрөсүндөгү органдар - балдардын укуктарын жана таламдарын камсыз кылуучу мамлекеттик бийлик органы же жергиликтүү өз алдынча башкаруу органы;

– Базанын администратору - балдарды коргоо боюнча ыйгарым укуктуу органдын Базаны эксплуатациялоону камсыздаган жооптуу адамы, менчиктин формасына карабастан интернат тибиндеги балдар мекемелерин жана бардык деңгээлдерде пайдалануучулардын Базаны пайдалануу параметрлерин каттайт, интернат тибиндеги балдар мекемелери тууралуу маалыматтарды редакциялайт, Базанын коопсуздугун жана аны резервдик копиялоону камсыздайт..

6. Колдонуучулар болуп балдардын укуктарын жана таламдарын камсыз кылуу чөйрөсүндөгү органдар эсептелет:

– борбордук деңгээлде - балдарды коргоо боюнча ыйгарым укуктуу органдын жана балдардын укуктарын жана кызыкчылыктарын камсыз кылуу чөйрөсүндөгү органдардын жооптуу кызматкерлери;

– жергиликтүү деңгээлде - балдарды коргоо боюнча ыйгарым укуктуу органдын, ошондой эле балдардын укуктарын жана таламдарын камсыз кылуу чөйрөсүндөгү органдардын аймактык бөлүмдөрүнүн кызматкерлери.

7. Базанын маалыматтык ресурстарына кирүү мүмкүнчүлүгү:

– балдарды коргоо боюнча ыйгарым укуктуу орган жана балдардын укуктарын жана таламдарын камсыз кылуу чөйрөсүндөгү борбордук органдары - бүткүл республика боюнча Базанын маалыматтык ресурстарына, анын ичинде балдардын жеке маалыматтарына редакциялоо мүмкүндүгүсүз кирүүгө;

– балдардын укуктарын жана кызыкчылыктарын камсыз кылуу чөйрөсүндөгү органдардын аймактык бөлүмдөрү - райондун/шаардын деңгээлинде чечимдерди кабыл алуу жана аткаруу үчүн Базанын маалыматтык ресурстарына, анын ичинде балдардын жеке маалыматтарына редакциялоо мүмкүндүгүсүз кирүүгө;

8. Балдарды коргоо боюнча ыйгарым укуктуу орган ушул базанын маалыматтарын жүргүзүү, түзүүнү жана жаңылоону жүзөгө ашыруу үчүн балдардын укуктарын жана таламдарын камсыз кылуу чөйрөсүндөгү органдардын жооптуу адистерине кирүүгө мүмкүндүк берет.

9. База менен иштөөнүн негизги принциптери:

– жеке маалыматтар ушул Жобого ылайык алынып, иштелип чыгышы керек.

– Маалыматтар турмуштук оор кырдаалда турган балдарды аныктоо, баалоо, коштоо жана балдарды чыгаруу максатында базага киргизилет.

**2. Базаны пайдалануу максаты жана милдеттери**

10. Базанын негизги милдеттери автоматташтыруу болуп саналат:

– турмуштук оор кырдаалда турган балдарды табуу, баалоо жана эсепке алуу процесстери;

– турмуштук оор кырдаалдан балдарды чыгаруу үчүн иш-чараларды түзүү жана ишке ашыруу.

11. Базанын негизги милдеттери болуп төмөнкүлөр саналат:

– турмуштук оор кырдаалда турган балдарды табууну автоматташтыруу;

– турмуштук оор кырдаалда турган балдар жөнүндө маалыматтарды чогултуу, иштеп чыгуу, жүргүзүү, сактоо жана пайдалануу;

– турмуштук оор кырдаалда турган балдарды аныктоодо балдарды коргоо боюнча ыйгарым укуктуу органдын жана анын аймактык бөлүмдөрүнүн башка мамлекеттик органдар менен өз ара аракеттенүүсүн камсыз кылуу;

– балдардын турмуштук оор кырдаалга кабылуусунун себептеринин мониторингин жүргүзүү ;

– турмуштук оор кырдаалдан балдарды чыгарууну контролдоо жана мониторинг жүргүзүү;

* турмуштук оор кырдаалда турган балдар жөнүндө

маалымдама материалдарын жайгаштыруу.

**3. Базанын түзүмү,курамы жана түзүүгө коюлуучу талаптар**

12. Базасынын курамына төмөнкүлөр кирет:

– Маалыматтык ресурстар, Базада катталган балдар жөнүндө маалыматтарды камтыган электрондук түрдө маалымат массивдери.

– Базага маалыматтарды киргизүүнү,иш-чараларды түзүүнү,башкарууну,сактоону камсыздаган жазуунун автоматташтырылган маалыматтык тутуму.Пайдалануучулардын кирүү мүмкүнчүлүгү жана башка маалыматтык тутумдар менен эриш-аркак иштөөсү .

13. Базаны толтуруу ирети тобокелдикте же турмуштук оор кырдаалда турган баланы табууга жараша реалдуу убакыт режиминде жүзөгө ашырылат;

Жеке маалыматтарды чогултуу, сактоо, иштеп чыгуу жана пайдалануу Кыргыз Республикасынын мыйзамдарына ылайык жүргүзүлөт;

13. Базанын түзүмү төмөнкү маалыматтарды камтыйт:

– коркунуч абалында табылган бала жөнүндө маалыматты ; ;

– баштапкы маалыматты түзүү;

– балага ар тараптан баа берүүнү түзүү.;

– балдарды коргоо боюнча жекече планды түзүү;;

– статистикалык маалыматтарды, маалыматтарды визуалдаштырууну, балдарды табылган жери боюнча географиялык бөлүштүрүүнү камтыган маалыматтык модуль.

14. Базаны түзүүгө карата милдеттүү талаптар болуп төмөнкүлөр саналат:

– турмуштук оор кырдаалда турган же тобокелде калган балдар жөнүндө жеке маалыматтарды киргизүү ; ;

– маалыматтын аныктыгын жана толуктугун камсыз кылуу, аны өз убагында жаңылоо;

– жеке мүнөздөгү маалыматтарды жайылып кетүүдөн, уурдоодон, жоголуудан, жасалмалоодон, бурмалоодон жана ага уруксатсыз кирүүдөн сактоо.

– маалымат базасында жайгаштырылган маалыматтардын негизинде статистикалык отчетторду даярдоо мүмкүнчүлүгүн камсыз кылуу;

– жеткиликтүүлүк алган базаны пайдалануучуларды идентификациялоо

**4.Базаны пайдалануу жана ага өзгөртүүлөрдү киргизүү тартиби**

15. Балдарды коргоо боюнча ыйгарым укуктуу орган базаны пайдалануу үчүн төмөнкүдөй функцияларды аткарат:

– тобокелдик же оор турмуштук кырдаалда турган балдар жөнүндө деңгээлине жараша маалыматтарды киргизүү үчүн базага кирүү мүмкүнчүлүгүн берет;

– белгилүү бир мөөнөткө логинди жана паролду түзүү жолу менен пайдалануучуларга базага кирүү мүмкүндүгүн берет жана токтотот, алардын базага кирүү мүмкүндүгүн каттоо тартибин аныктайт;

– борбордук жана жергиликтүү деңгээлдеги базаны пайдалануучуларды даярдоону жана кайра даярдоону камсыз кылат;

– турмуштук оор кырдаалда турган балдарды табуу боюнча маалыматтардын өз убагында жаңыланышын көзөмөлдөйт;

– базаны башка мамлекеттик маалыматтык ресурстар менен интеграциялоо мүмкүнчүлүгүн камсыздайт;

– базага киргизилген балдар тууралуу жеке маалыматтардын ачыкка чыгышына жол бербөөнү камсыз кылат.

16. Жооптуу адисти каттоо үчүн (баланы коргоо боюнча жеке пландын иш-чараларын аныктоо жана/же аткаруу маселеси боюнча) төмөнкүдөй маалымат киргизилет::

– мамлекеттик органдын аталышы жана салык төлөөчүнүн жеке номери (ИСН);

– дареги жана ведомствого караштуу түзүм;

– адистин фамилиясы, аты, атасынын аты (Бар болгон учурда) жана жеке идентификациялык номери (ЖИН);

– кызмат орду.

17. Турмуштук оор кырдаалда турган бала жөнүндө төмөндөгү негизги маалымат базага киргизилет:

– фамилиясы, аты, атасынын аты (бар болсо), жынысы, туулган датасы, жеке идентификациялык номери;

– бала табылган күн, бала табылган жер (бала табылган жер);

– жашаган жери (эгер бар болсо);

– баланын ата-энесинин, жакын туугандарынын бар экендиги же жок экендиги, алардын фамилиясы, аты-жөнү (эгерде алар бар болсо);

– балада майыптыктын болушу же жоктугу;

– социалдык төлөмдөрдүн түрү (багуучусунан ажырагандыгы боюнча пенсия, ай сайын берилүүчү социалдык жөлөкпул);

– бекитилген турак жай аянты жөнүндө маалымат, башка мүлктүн тизмеси (Эгер бар болсо);

– баланын укуктук статусу;

– баланын керектөөлөрүн калыптандыруу (камсыздоо) үчүн зарыл болгон башка маалыматтар (маалымат толук болуп саналбайт жана баланын керектөөлөрүнө ылайык толукталышы мүмкүн).

18. Ушул Тартиптин 17-пунктунда көрсөтүлгөн бала жөнүндө маалымат башка мамлекеттик органдардын базалары менен алмашуу жолу менен киргизилиши мүмкүн.

19. Жеке маалыматтарды кармоочунун милдеттери:

– тобокелдиктеги бала табылган учурдан тартып бир жумушчу күндүн ичинде маалыматты Базага киргизет.

– тобокелдиктеги бала жөнүндө кабар түшкөн учурдан тартып эки иш күндүн ичинде маалыматтарды иштеп чыгуу боюнча иш жүргүзөт жана бала жөнүндө баштапкы маалыматты базага киргизет.

– бала табылган учурдан тартып жети жумушчу күндүн ичинде ар тараптуу баалоо жүргүзүү боюнча иш жүргүзөт жана ал жөнүндө маалыматты Базага киргизет.

20. Базага катталган баланын турмуштук шарттары (статусу, туугандарынын болушу, баланын келген жери, тиешелүү документ алгандан, майыптыкты аныктоо, социалдык төлөөлөр, мүлктүн болушу, баланы жатак тибиндеги жана башка балдар мекемелерден чыгуусу) өзгөргөндүгү тууралуу маалымат алынган күндөн тартып эки жумушчу күндүн ичинде Базага киргизилет.

Ар тараптуу баа берүүнү талап кылбаган ,баланы турмуштук оор кырдаалдан чыгаруу иш-чараларын түзүү жагдайлары аныкталган учурда,балдарды коргоо бюнча ыйгарым укуктуу органдын аймактык түзүмүн макулдугу менен иш токтотулуп,ошону менен бирге субъекттин өздүк маалыматтары Базада калтырылат.

21. Субъект жөнүндө өздүк маалыматтар базага киргизилгенден кийин анын өндүрүлгөн датасын көрсөтүү менен кагаз жүзүндө көчүрмө басып чыгарылат. Кагаз жүзүндөгү көчүрмө баланын өздүк делосунда (зарыл болгон учурда) күбөлөндүрүлөт жана сакталат.

**5. Статистикалык отчетторду даярдоо**

22. Базанын маалыматтык модулу төмөнкүдөй статистикалык маалыматтарды камтыйт:

– тобекел абалда болгондугу аныкталган балдардын эсептик маалыматы,

– турмуштук оор кырдаалда турган балдар, анын ичинде майыптуулугу бар балдар жана ата-энелери мигрант балдар жөнүндө гендердик аспектини эске алган эсептик маалыматтар;

– оор турмуштук кырдаалга кабылуусунун себептери жана статусу жөнүндө;

– Визуализация жана балдарды аныкталган ордуна жараша географиялык жактан бөлүштүрүү.

– баланы коргоонун жеке пландарынын иш-чараларын аныктоонун жана аткаруунун жыйынтыктары жөнүндө отчетту түзүү;

– мониторингдин болушу жөнүндө отчет.

– жалпыланган статистикалык отчет.

**6. Турмуштук оор кырдаалда турган Балдар тууралуу маалыматтын купуялуулугу**

24. Базадагы маалыматтар купуя мүнөздөгү маалымат болуп саналат жана Кыргыз Республикасынын мыйзамдарына ылайык корголууга тийиш.

25. Базанын маалыматын коргоо, базаны пайдалануучулардын кирүү укуктарын чектөө механизми аркылуу жүзөгө ашырылат.

Субъект жөнүндө жеке маалыматтар ал 28 жашка чыкканга чейин базада сакталат.

26. Жеке маалыматтарды кармоочулар (ээлери) маалымат базасына аларды каттоодон өткөндөн кийин токтоосуз базага кирүүгө мүмкүнчүлүк алышат.

27. Балдарды коргоо чөйрөсүндөгү ыйгарым укуктуу орган, балдардын укуктарын жана кызыкчылыктарын камсыз кылуу тармагындагы органдар, ошондой эле алардын аймактык бөлүмдөрү турмуштук оор кырдаалга туш болгон балдар жөнүндө тийиштүү компетенттүү мамлекеттик органдарга Кыргыз республикасынын мыйзамдарына ылайык купуя маалымат беришет.

28. Кызматтык абалынын күчү менен балдардын (ымыркайдын)жеке маалыматына кирүүгө мүмкүнчүлүгү болгон жактар купуя маалыматтарды мыйзамсыз жайылткандыгы жана колдонгондугу үчүн Кыргыз Республикасынын мыйзамдарына ылайык жоопкерчилик тартышат.